Δόξα Τριλόφου Θεσσαλονίκης

Ο Αθλητικός Μορφωτικός Ποδοσφαιρικός Σύλλογος Τριλόφου Θεσσαλονίκης «η Δόξα» είναι Ελληνικός αθλητικός σύλλογος με έδρα τον Τρίλοφο Θεσσαλονίκης και δραστηριοποιείται σε ποδόσφαιρο και καλαθοσφαίριση. Επίσημο έτος ίδρυσής του είναι το 1953 και έχει χρώματα το κίτρινο και το μαύρο. 

Διατηρεί τμήμα ποδοσφαίρου ανδρών και τμήμα καλαθοσφαίρισης ανδρών, ενώ στο παρελθόν διέθετε και τμήμα ποδοσφαίρου γυναικών.

Τμήμα ποδοσφαίρου ανδρών 
Το ανδρικό ποδοσφαιρικό τμήμα υφίσταται από το 1953 με την ίδρυση του συλλόγου. Το 1965 αναγνωρίστηκε επίσημα από την ΕΠΟ με Αριθμό Μητρώου 1152 και εντάχθηκε στην Ε.Π.Σ. Μακεδονίας ξεκινώντας την επίσημη αγωνιστική του δράση από το πρωτάθλημα Γ' κατηγορίας. Την τρέχουσα αγωνιστική περίοδο, 2022-23, αγωνίζεται στην Α' κατηγορία.

Στην Δόξα Τριλόφου έκαναν τα πρώτα τους βήματα ποδοσφαιριστές όπως οι Αλέξανδρος Περχανίδης, Δημήτρης Μαυρογενίδης και Γιάννης Φυσέκης μεταξύ άλλων.

Τμήμα ποδοσφαίρου γυναικών 
Τη σεζόν 2005-06 η γυναικεία ομάδα της Δόξας Τριλόφου αναδείχθηκε πρωταθλήτρια στον 1ο όμιλο του Περιφερειακού πρωταθλήματος και προβιβάστηκε στην Α΄ Εθνική.

Τμήμα καλαθοσφαίρισης ανδρών 
Η ανδρική ομάδα καλαθοσφαίρισης της Δόξας Τριλόφου την τρέχουσα αγωνιστική περίοδο, 2022-23, αγωνίζεται στην Γ2 κατηγορία της ΕΚΑΣΘ.

Παραπομπές

Εξωτερικοί σύνδεσμοι 

Γυναικείες ποδοσφαιρικές ομάδες Ελλάδας‎
Ποδοσφαιρικές ομάδες Ελλάδας